Súradnice: 48°40′46″S 21°42′45″V﻿ / ﻿48,6794°S 21,7124°V﻿ / 48.6794; 21.7124

**Vojčice** (rusín. *Войчіцы*, maď. *Vécse*, nem. *Wetz*) sú obec na Slovensku v okrese Trebišov.

Dejiny
------

Najčastejšie uvádzaným písomným dokladom o existencii obce v listine kráľa Bela IV. z roku 1245 o predaji majetkov Albína z Dvorianok. Južný okraj dvorianskeho majetku susedil s chotárom Vojčíc. Ale máme aj iné dôkazy o jej histórii.

Fosílne nálezy dokazujú, že táto oblasť bola obývaná už v dobe kamennej. V lokalite Tábor (vinice) to dokladajú nálezy hmotnej kultúry ako keramika, sošky a nástroje z obsidiánu.

Dnešné obec sa po prvýkrát spomína ako osada v roku 1217 v listine Ondreja II. pod názvom „Weyche". Jej názov pochádza zo slovanského meno Vojtěch. V roku 1219 bol vlastníkom obce šľachtic Kozma. V roku 1284 bol uvedený miestny šľachtic Ivanka syn šľachtica Ivanka. V roku 1376 sa obec uvádza pod názvom „Veche" a v roku 1430 pod názvom „Wecze". V roku 1380 obec Vojčice patrila k panstvu Trebišov. V roku 1387 získal od Žigmunda Luxemburského a kráľovnej Márie Peter Perényi. V roku 1598 patrila k pozostalosti šľachtica Drugetha z Humenného a časť patrila k panstvu Trebišov medzi rokmi 1601 a 1678. Od 1678 do roku 1766 bola obec v držbe trebišovskej cirkvi. V 19. storočí patrila Csákyovcom, Forgáchovcom a od konca 19. storočia do 20. storočia patrila rodine Andrássy. 1601 sa uvádza 15 obývaných a 13 neobývaných domov. V roku 1663 mor spustošil obec. V začiatku 18. storočia, boli dve tretiny obce zničené počas kuruckých vojen a vyplienená kuruckými a cisárskymi vojskami. V roku 1715 sa uvádza 6 neobývaných a 20 obývaný domov. V roku 1787 žilo v 65 domácnostiach 579 ľudí. V roku 1828 to bolo 98 domov a 783 obyvateľov. Obyvatelia sa zúčastnili v roku 1831 roľníckej vzbury, tzv. Východoslovenského roľníckeho povstania. V 18. storočí sa v obci nachádzala poštová stanica. Medzi rokmi 1871 a 1901 mnoho obyvateľov emigrovalo do zámoria.

Zemplén monografia uvádza, že „Vojčice, malá roľnícka slovenská obec, notársky úrad, 217 domov a 1191 obyvateľov; Vyznanie obyvateľov hlavne gréckokatolícke; pobočka pošty a telegrafu zo Sečoviec, železničná stanica sa nachádza v obci. V roku 1219 sa uvádza ako Velche v majetku šľachtica Kozmu. V roku 1378 pod názvom Veche ako majetok Michaela Konaki, v roku 1528 ako majetok Ladislava Zerdahelyi, 1562 majetok prevzal do držby ako dar Ján Drugeth z Humenného podiely od Julianny Kasuhy, Barbory Bogáthy, Alžbety a Žofie Rákóczi a Sarah Németh. 1678 – 1766 bola obec v držbe trebišovskej cirkvi, ale potom sa uvádzajú ako statkári Forgáchovci a Csákyovci. V súčasnosti vlastní najvačší majetok v obci Gejza Andrássy spolu so starým šľachtickým zámkom slúžiacim na lov a oddych, ktorý získal do grófa Csákyho. Vo Vojčiciach sa nachádzala dôležitá pošta už na začiatku minulého storočia. Táto obec prevzala meno rodiny Véchey. V roku 1663 a v roku 1831 mor a cholera, v roku 1898 veľký požiar spôsobil veľa škôd. Gréckokatolícky kostol bol postavený v roku 1790."

1910, sú s počtom 1 244 väčšinovým obyvateľstvom Slováci, nevýrazným podielom maďarskej menšiny. Obec až do roku 1920 patrila do Zemplínskej stolice a do slúžnovského okresu Sečovce.

Symboly obce
------------

Podľa Heraldického registra  má obec tieto symboly prijaté 4. mája 1995. Na erbe je motív podľa obecnej pečate z 18. storočia.

Erb, pečať a vlajka predstavujú trojicu najvýznamnejších symbolov.

### Erb

Heraldicky správny erb obce Vojčice má túto podobu: v červenom štíte je zobrazený po zlatej pažiti bežiaci strieborný býk so zlatou zbrojou. Zlatú farbu možno nahradiť aj žltou a striebornú bielou.
Pod zbrojou sa v heraldickej terminológii chápu zuby, drápy, kopytá a iné rozdielnou farbou zvýraznené časti heraldickej figúry.

### Vlajka

Vlajku obce Vojčice tvoria štyri pozdĺžne pruhy vo farbách bielej, žltej, červenej a žltej. Vlajka má pomer 2:3 a je ukončená tromi cípmi, t. j. zástrihmi siahajúcimi do tretiny listu vlajky.Tým vzniká celý erb

### Pečať

Pečať obce Vojčice je okrúhla, uprostred s obecným symbolom a kruhopisom OBEC VOJČICE.

Kultúra a zaujímavosti
----------------------

### Pamiatky

* Gréckokatolícky kostol sv. Michala archanjela, trojloďová barokovo-klasicistická stavba s polygonálnym ukončením presbytéria a predstavanou vežou z roku 1868. V roku 1929 bola pôvodne jednoloďová stavba rozšírená. Interiér je zaklenutý pruskými klenbami. Veža je dekorovaná lizénami a vlysom, ukončená je barokovou helmicou.

Osobnosti obce
--------------

### Rodáci

* Lya De Putti (\* 1897 – † 1931), maďarská herečka

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑  *Heraldický register SR VIII.* – str. 90–91
5. ↑   *Vojčice - Chrám sv. Michala archanjela* [online]. Pamiatky na Slovensku. Dostupné online.

Pozri aj
--------

* Bisce

Externé odkazy
--------------

* Oficiálna stránka obce

| * z
* d
* u
Obce okresu Trebišov (4 + 78) |
| --- |
| Mestá | 
* Čierna nad Tisou
* Kráľovský Chlmec
* Sečovce
* Trebišov

 |
| Ostatné obce | 
* Bačka
* Bačkov
* Bara
* Biel
* Boľ
* Borša
* Boťany
* Brehov
* Brezina
* Byšta
* Cejkov
* Čeľovce
* Čerhov
* Černochov
* Čierna
* Dargov
* Dobrá
* Dvorianky
* Egreš
* Hraň
* Hrčeľ
* Hriadky
* Kašov
* Kazimír
* Klin nad Bodrogom
* Kožuchov
* Kravany
* Kuzmice
* Kysta
* Ladmovce
* Lastovce
* Leles
* Luhyňa
* Malá Tŕňa
* Malé Ozorovce
* Malé Trakany
* Malý Horeš
* Malý Kamenec
* Michaľany
* Nižný Žipov
* Novosad
* Nový Ruskov
* Parchovany
* Plechotice
* Poľany
* Pribeník
* Rad
* Sirník
* Slivník
* Slovenské Nové Mesto
* Soľnička
* Somotor
* Stanča
* Stankovce
* Strážne
* Streda nad Bodrogom
* Svätá Mária
* Svätuše
* Svinice
* Trnávka
* Veľaty
* Veľká Tŕňa
* Veľké Ozorovce
* Veľké Trakany
* Veľký Horeš
* Veľký Kamenec
* Viničky
* Višňov
* Vojčice
* Vojka
* Zatín
* Zbehňov
* Zemplín
* Zemplínska Nová Ves
* Zemplínska Teplica
* Zemplínske Hradište
* Zemplínske Jastrabie
* Zemplínsky Branč

 |